**Ponuka pre : Študenti práva**

1. **– 3. ročník BŠP (Právo)**
2. **– 4. ročník BŠP (4-roč. Bc.)**
3. **– 2. ročník MŠP (Mgr.)**
4. **- 3. ročník DŠP (PhD.)**

***(ponuka nie je určená študentom v nadštandardnej dĺžke štúdia)***

Vec: **Výberové konanie na dlhodobú mobilitu ERASMUS+ STÁŽ (aj absolventská stáž) v AR 2025/2026**

V rámci programu Erasmus+ tunajšia fakulta **vypisuje výberové konanie pre študentov fakulty na dlhodobú mobilitu študenta - STÁŽ počas štúdia a absolventskú stáž v AR 2025/2026** (prihlásiť sa môžu aj študenti „končiacich“ ročníkov a to na absolventský typ stáže, ktorá musí byť vykonaná najneskôr do jedného roka po ukončení štúdia na fakulte)**.**

**Počet miest:** nie sú určené zo strany UPJŠ

**Počet mesiacov:** minimálne 2 mesiace – maximálne 3 mesiace
 (s možnosťou predĺženia po predchádzajúcom súhlase koordinátora fakulty doc. Dolobáča + 2 – 3 mesiace s grantom ERASMUS+; platí to aj pre stáž na Veľvyslanectve SR v Paríži)

**Termín najskoršieho možného nástupu na stáž :** od dátumu **01.06.2025** (podmienka: absolvovanie zápisu do ďalšieho ročníka štúdia; táto podmienka neplatí pre absolventov)

**Termín ukončenia stáže študenta :** najneskôr **do 30.06.2026**.

**Miesto stáže:** advokátska kancelária, medzinárodná organizácia s právnym oddelením, univerzita, výskumné pracovisko a pod. (podľa vlastného výberu študenta);

**+** Veľvyslanectvo SR v Paríži (preferenciu získať miesto stážistu na veľvyslanectve budú mať študenti 4-ročného študijného odboru Právo/Jazyky – nominovaní budú **2 študenti** fakulty s preukázanou znalosťou FJ, **min. úroveň B2**.

**Ponúkané termíny nástupu na uvedenú stáž v AR 2025/2026 pre výber uchádzačov *(dlhodobé stáže musia byť ukončené najneskôr do dátumu 30.06.2026):***

|  |  |  |
| --- | --- | --- |
| **od 22.09.2025** | **do 19.12.2025** | **3 mesiace**  |
| **od 12.01.2026** | **do 10.04.2026** | **3 mesiace** |
| **od 13.04.2026** | **do 26.06.2026** | **2,5 mesiacov** |

Podmienky stáže sú uvedené aj na webovej stránke Ministerstva zahraničných vecí a európskych záležitosti SR :

<https://www.mzv.sk/ministerstvo/kariera-v-diplomacii/kratkodobe-studentske-staze>

1. stáž môže absolvovať **len študent denného vysokoškolského štúdia**
2. stáž môže absolvovať **len občan Slovenskej republiky**
3. stáže sa umožňujú vykonávať prednostne študentom tých slovenských vysokých škôl, s ktorými má ministerstvo  uzavretú dohodu o spolupráci alebo vykonávací protokol

- žiadosť musí obsahovať tieto náležitosti :

* **životopis**
* **osobný dotazník** (dostupný na webovej stránke ministerstva)
* **motivačný list**
* **potvrdenie o VŠ štúdiu na daný akademický rok, tak aby pokrývalo obdobie výkonu stáže** (v slovenskom jazyku, prípadne  originál spolu s neoficiálnym prekladom)
* **potvrdenie o ovládaní cudzieho jazyka** (minimálna úroveň B2)
* ďalšie podklady, ak sú potrebné (napr. potvrdenie o ukončení štúdia, odporúčanie na stáž a pod)

*Pozn.: žiadosť musí byť doručená min 20 pracovných dní pred začiatkom výkonu stáže, v prípade neúplnej žiadosti, t.j. požiadavky na doplnenie požadovaných podkladov, 20-dňová lehota začína plynúť odznova.*

Náklady na stáž  spojené s dopravou, ubytovaním, stravou atď. si stážista hradí sám (z poskytnutého grantu ERASMUS+ v prípade udelenia nominácie zo strany fakulty, teda je potrebné sa riadne prihlásiť do tejto výzvy ERASMUS+).

**Miesto pre vykonanie stáže si zabezpečuje študent – uchádzač o mobilitu sám (netýka sa to Veľvyslanectva SR v Paríži, kde dohoda je vždy medzi fakultou a Veľvyslanectvom SR v Paríži).**

**Vylučujú sa niektoré európske inštitúcie (z dôvodu zamedzenia dvojitého financovania).**

*Detailný zoznam EÚ inštitúcií neoprávnených na výkon stáže pre študentov VŠ je k dispozícii na doleuvedenom linku:*

[Profily inštitúcií a orgánov (europa.eu)](https://european-union.europa.eu/institutions-law-budget/institutions-and-bodies/institutions-and-bodies-profiles_sk?page=0)

Kritéria, ktoré uchádzači musia spĺňať:

1. **vynikajúce študijné výsledky za absolvované ročníky štúdia, vrátane študijného priemeru za ZS 2024/2025;**

Údaje k dosiahnutému študijnému priemeru priamo do formuláru prihlášky na Erasmus+štúdium doplní príslušná zamestnankyňa Referátu vzdelávacej činnosti fakulty a to na vyžiadanie Mgr. Tkáčovej (nie na požiadanie študenta!);

1. **aktívna znalosť daného cudzieho jazyka, resp. jazykov** /podľa požiadavky zahraničnej organizácie „podniku“/.

Znalosť požadovaného cudzieho jazyka musí byť doložená fotokópiou certifikátu (nevyžadujú sa overené fotokópie dokladov). Certifikát, resp. certifikáty je potrebné doručiť spolu s vyplneným formulárom prihlášky.

1. **zhodnotenie doterajších aktivít u doktoranda** (vedeckovýskumná činnosť, publikačná činnosť, aktívna účasť na vedeckých podujatiach a pod.)
2. u doktorandov je potrebné k prihláške pripojiť **písomný súhlas školiteľa** (postačuje poskytnutý e-mailový súhlas).

**K PRIHLÁŠKE NA STÁŽ JE POTREBNÉ DOLOŽIŤ PREDBEŽNÚ E-MAILOVÚ AKCEPTÁCIU ŠTUDENTA FAKULTY ZAHRANIČNÝM „PODNIKOM“!**

 Študenti, ktorí sa prihlásia na stáž v Českej republike, nemusia predkladať certifikát o znalosti cudzieho jazyka s výnimkou tých organizácií a advokátskych kancelárií, kde mentor vyslovene vyžaduje znalosť určeného cudzieho jazyka pre jeho prax (stáž).

Podpis Erasmus koordinátora fakulty p. doc. JUDr. Marcela Dolobáča, PhD. na prihlášky študentov, ktorí sa v stanovenom termíne prihlásia do výberového konania zabezpečí Mgr. Tkáčová (nie študent!).

Skompletizovanú a podpísanú prihlášku na stáž, vrátane jazykových certifikátov a ďalších potvrdení uchádzači umiestnia **v kovovej schránke** určenej na žiadosti študentov, umiestnenej pri sekretariáte dekana a tajomníčky fakulty (Kováčska 26, 1. poschodie).

**Uzávierka prihlášok: 10. marec 2025 do 13:00 hodiny (pondelok).**

 V rámci programu Erasmus+ môže študent absolvovať študijný pobyt a/alebo stáž na každom stupni štúdia (Bc., Mgr., PhD.).

Komisia, ktorá bude posudzovať prihlášky a podklady doručené do dodatočného výberového konania na mobilitu – STÁŽ/ABSOLVENTSKÁ STÁŽ bude v nasledovnom zložení: predseda komisie doc. JUDr. Marcel Dolobáč, PhD., prodekan pre rozvoj a zahraničné vzťahy a koordinátor ERASMUS+ pre odbor PRÁVO a členovia komisie: doc. JUDr. Jaroslav Dolný, PhD., predseda Akademického senátu tunajšej fakulty a Mgr. Eva Tkáčová, referentka pre zahraničné vzťahy a ďalšieho vzdelávania fakulty.

Nominácie vybraných študentov oznámime po ukončení výberového konania na e-mailové adresy prihlásených študentov a po prijatí nominácie zo strany študenta, budú tieto oficiálne nominácie na ERASMUS+ študentské mobility (štúdium, stáž/absolventská stáž) na AR 2025/2026 zo strany inštitucionálnej koordinátorky Mgr. Márie Vasiľovej, PhD. uverejnené v AISe.

Tešíme sa na Vaše prihlášky, milí študenti a doktorandi fakulty!

 doc. JUDr. Marcel Dolobáč, PhD., v. r.

 prodekan pre rozvoj a zahraničné vzťahy

 koordinátor Erasmus+ pre odbor PRÁVO

Za správnosť: Mgr. Eva Tkáčová, v. r.

Košice, 13.02.2025